**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ՕՐԵՆՍԳՐՔՈՒՄ» ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

***Հոդված 1.***2021 թվականի մայիսի 5-ի Հայաստանի Հանրապետության քրեական օրենսգիրքը լրացնել հետևյալ բովանդակությամբ 2-րդ հավելվածով.

«Հավելված N 2

Հայաստանի Հանրապետության

քրեական օրենսգրքի

**ՑԱՆԿ**

**ԿԻԲԵՐՀԱՆՑԱԳՈՐԾՈՒԹՅՈՒՆՆԵՐԻ**

**Հոդված 227. 2-րդ մաս, 2-րդ կետ. Հեղինակային և հարակից իրավունքները խախտելը,** որը կատարվել է տեղեկատվական կամ հաղորդակցական տեխնոլոգիաներն օգտագործելով.

**Հոդված 228. 2-րդ մաս, 2-րդ կետ. Արտոնագրային իրավունքը խախտելը,** որը կատարվել է տեղեկատվական կամ հաղորդակցական տեխնոլոգիաներն օգտագործելով.

**Հոդված 257. Համակարգչային հափշտակությունը.**

**Հոդված 300. 2-րդ մաս.** Մանկական պոռնոգրաֆիա ստեղծելը, արտադրելը, ձեռք բերելը, տարածելը, իրացնելը, արտահանելը, ներմուծելը, առաջարկելը, գովազդելը, մատչելի դարձնելը, տնօրինելը, տեղեկատվական կամ հաղորդակցական տեխնոլոգիաների միջոցով հասանելիություն ձեռք բերելը կամ համակարգչում, համակարգչային համակարգում, համակարգչային ցանցում կամ համակարգչային այլ սարքավորումների վրա կամ ցանկացած այլ եղանակով մանկական պոռնոգրաֆիա պահպանելը կամ մանկական պոռնոգրաֆիա դիտելը.

**3-րդ մաս.**

**4-րդ մաս.** նույն հոդվածի 2-րդ մասով նախատեսված արարքը, որը կատարվել է հանցավոր կազմակերպության կողմից.

**Հոդված 329. 2-րդ մաս, 3-րդ կետ. Ատելություն, խտրականություն, անհանդուրժողականություն կամ թշնամանք հրահրելուն կամ քարոզելուն ուղղված հրապարակային խոսքը, ինչպես նաև այդ նպատակով նյութեր կամ առարկաներ տարածելը, եթե կատարվել է տեղեկատվական կամ հաղորդակցական տեխնոլոգիաների օգտագործմամբ.**

**Հոդված 330. 2-րդ մաս, 3-րդ կետ. Բռնություն գործադրելու հրապարակային կոչերը, բռնությունը հրապարակայնորեն արդարացնելը կամ քարոզելը, ինչպես նաև այդ նպատակով նյութեր կամ առարկաներ տարածելը, եթե կատարվել է տեղեկատվական կամ հաղորդակցական տեխնոլոգիաների օգտագործմամբ.**

**Հոդված 359. Համակարգիչ, համակարգչային համակարգ կամ համակարգչային ցանց ներթափանցելը.**

**Հոդված 360. Համակարգչային տվյալը փոփոխելը.**

**Հոդված 361. Համակարգչային սաբոտաժը (նենգադուլը).**

**Հոդված 362. Համակարգչային տվյալներն ապօրինի որսալը կամ դրանց տիրանալը.**

**Հոդված 363. Հատուկ ծրագրային կամ գործիքային միջոցների ապօրինի շրջանառությունը.**

**Հոդված 364. Համակարգչային կեղծիք.**

**Հոդված 365. Համակարգիչը, համակարգչային համակարգը կամ համակարգչային ցանցը շահագործելու կանոնները կամ պահանջները խախտելը.**

***Հոդված 2.*** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»**

***Հոդված 1.*** 2021 թվականի հունիսի 30-ի Հայաստանի Հանրապետության քրեական դատավարության օրենսգրքի (այսուհետ՝ Օրենսգիրք) 6-րդ հոդվածը լրացնել հետևյալ բովանդակությամբ 61-63-րդ կետերով՝

**61) բաժանորդի տվյալներ՝** ֆիքսված կամ բջջային հեռախոսային ցանցի միջոցով հաղորդակցվողների հեռախոսահամարները, հեռախոսահամարի բաժանորդի անհատական տվյալները, հեռախոսային հաղորդակցությունը սկսելու պահին և դրա ընթացքում հաղորդակցվողների գտնվելու վայրը և նրանց տեղաշարժը պարզելու համար անհրաժեշտ տվյալները, համացանցն օգտագործողի կամ բաժանորդի անհատականացման տվյալները, հեռախոսահամարը, որով նա միանում է ընդհանուր օգտագործման հեռախոսացանցին, համացանցային հեռախոսազանգն ստացողի անհատականացման տվյալները.

**62) փոխանցվող տվյալներ՝** ֆիքսված կամ բջջային հեռախոսային ցանցի դեպքում` բաժանորդի մուտքային և ելքային զանգերը, համացանցային հաղորդակցության, այդ թվում` համացանցային հեռախոսային հաղորդակցության և համացանցի միջոցով փոխանցվող էլեկտրոնային հաղորդումների դեպքում՝ համացանցային հեռախոսազանգերի մուտքային և ելքային զանգերը, համացանցին միանալու և համացանցից դուրս գալու վայրը, ժամանակը, տևողությունը, տեղաշարժը համացանցային հասցեն, ներառյալ ինտերնետ պրոտոկոլի (IP) հասցեն պարզելու համար անհրաժեշտ տվյալները,

**63) բովանդակային տվյալներ՝** ֆիքսված կամ բջջային հեռախոսային ցանցի դեպքում` հեռախոսային խոսակցության, տեքստային, պատկերային, ձայնային, տեսաձայնային և այլ հաղորդագրության բովանդակությունը, հեռախոսային հաղորդակցությունն սկսելու և ավարտելու ժամանակը, հեռախոսազանգի վերահասցեագրման կամ փոխանցման դեպքում այն հեռախոսահամարը, որին փոխանցվել է հեռախոսազանգը, համացանցային հաղորդակցության, այդ թվում` համացանցային հեռախոսային հաղորդակցության և համացանցի միջոցով փոխանցվող էլեկտրոնային հաղորդումների դեպքում՝ հաղորդակցության բովանդակությունը:»։

***Հոդված 2.*** 209-րդ հոդվածի 4-րդ մասը լրացնել հետևյալ բովանդակությամբ 7-րդ կետով․

«7) սույն օրենսգրքի 232-րդ հոդվածի 3.1-րդ մասով սահմանված տվյալներ պարունակող տեղեկատվության պահանջը։»։

***Հոդված 3.***Օրենսգրքի 232-րդ հոդվածում*`*

1. 3-րդ մասը շարադրել հետևյալ խմբագրությամբ.

«3. Հսկող դատախազի կողմից հաստատված քննիչի որոշմամբ կարող են պահանջվել նաև բաժանորդային տվյալները։»․

1. լրացնել հետևյալ բովանդակությամբ 3.1-րդ մասով․

«3.1. Բացառապես դատարանի որոշմամբ կարող են պահանջվել փոխանցվող տվյալները։».

3) 4-րդ մասում «Սույն օրենսգրքի 3-րդ մասի 2-րդ կետով նախատեսված» բառերը փոխարինել «Հեռախոսային հաղորդակցությունը սկսելու պահին և դրա ընթացքում հաղորդակցվողների գտնվելու վայրը և նրանց տեղաշարժը պարզելու համար անհրաժեշտ» բառերով:

1. լրացնել հետևյալ բովանդակությամբ 6-րդ մասով.

«6. Սույն հոդվածով նախատեսված քննչական գործողությունն իրականացնելիս հեռահաղորդակցության կազմակերպությունները պարտավոր են իրավասու մարմինների պահանջով տրամադրել տեխնիկական համակարգեր և ստեղծել քննչական գործողության կատարման համար անհրաժեշտ այլ պայմաններ»:

***Հոդված 4.*** Օրենսգրքի 234-րդ հոդվածը լրացնելը հետևյալ բովանդակությամբ 9-րդ մասով.

«9. Եթե բնակարանի խուզարկության արդյունքում հայտնաբերվել են էլեկտրոնային սարքեր կամ կրիչներ, որոնց ստացումը նախատեսված չէր տվյալ գործողության կատարումը թույլատրելու մասին որոշմամբ կամ ողջամտորեն չէր ակնկալվում, ապա դրանցում պարունակվող թվային տվյալների որոնումը կարող է կատարվել միայն թվային խուզարկություն կատարելու մասին վարույթն իրականացնող մարմնի միջնորդությունը բավարարելու և միջնորդվող ապացուցողական գործողության կատարումը թույլատրելու մասին դատարանի որոշմամբ։»։

***Հոդված 5.*** Օրենսգրքի 236-րդ հոդվածը լրացնել հետևյալ բովանդակությամբ 4-րդ մասով.

«4.  Բացի խուզարկության որոշման մեջ նշվածից, թվային խուզարկությունը կարող է տարածվել նաև Հայաստանի Հանրապետության տարածքում գտնվող համակարգչային մեկ այլ համակարգի նկատմամբ, եթե թվային խուզարկության կատարումը թույլատրելու մասին միջնորդության մեջ քննիչը հիմնավորել է, որբավարար հիմքեր կան ենթադրելու, որ վարույթի համար նշանակություն ունեցող տվյալներ կարող են պահեստավորված լինել համակարգչային այդ համակարգերում, որ այդ տվյալների նկատմամբ հասանելիություն հնարավոր է ձեռք բերել սկզբնական համակարգչային համակարգից, և որ հապաղումը կարող է հանգեցնել ապացույցի վարույթի համար նշանակություն ունեցող տվյալների կորստի կամ ոչնչացման:»:

***Հոդված 6*** Օրենսգրքի 239-րդ հոդվածի 3-րդ մասը լրացնել հետևյալ բովանդակությամբ 5-րդ կետով.

***Հոդված 7*.** Օրենսգրքի 249-րդ հոդվածի 2-րդ մասը շարադրել հետևյալ նոր խմաբգրությամբ՝

«2․ Թվային, այդ թվում՝ հեռախոսային հաղորդակցության վերահսկման ենթակա են բովանդակային տվյալները։»։

***Հոդված 8.*** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 1998 թվականի մայիսի 5-ի ՀՕ-239 քաղաքացիական օրենսգիրքը լրացնել հետևյալ բովանդակությամբ 145.1-րդ հոդվածով.

«**Հոդված 145․1․ Կրիպտոարժույթ**

1․ Կրիպտոարժույթըէլեկտրոնային թվային ձևով, այդ թվում՝ ծածկագրման (կրիպտոգրաֆիայի) և համակարգչային հաշվարկների օգտագործմամբ ստեղծված, թվային ծածկագրերով գույք է, որը կարող է փոխանցվել և պահպանվել բացառապես էլեկտրոնային եղանակով` օգտագործելով բաշխված մատյանային կամ այլ համանման տեխնոլոգիաներ։

2․ Կրիպտոարժույթի նկատմամբ սեփականության իրավունքը ծագում է կրիպտոարժույթի ստեղծման, կրիպտոարժույթի հետ կապված գործարքի կամ այլ գործողության կատարման արդյունքում՝ օրենքի դրույթների կամ դատական ակտի հիման վրա և ապացուցվում է այդ կրիպտոարժույթի բանալին տիրապետելու հանգամանքով, բացառությամբ սույն հոդվածի չորրորդ մասով նախատեսված դեպքի:

3. Կրիպտոարժույթի նկատմամբ իրավունքների ձեռքբերման պայմանները, փոխանցման պայմանները և շրջանակը կարող են արտահայտվել կրիպտոարժույթների շրջանառությունն ապահովող համակարգի ալգորիթմների և համակարգի այն գործառույթների տեսքով, որոնց շրջանակներում իրականացվում է կրիպտոարժույթների շրջանառությունը:

4. Կրիպտոարժույթի բանալու սեփականատերը կրիպտոարժույթի սեփականատերն է նաև այն դեպքում, երբ կրիպտոարժույթը կամ կրիպտոարժույթի բանալին պահվում է երրորդ անձի կողմից՝ պահառուի և այդ կրիպտոարժույթի սեփականատիրոջ միջև գործարքի պայմաններին համապատասխան։

5․ Կրիպտոարժույթի նկատմամբ սեփականության իրավունքի բովանդակությունը ներառում է կրիպտոարժույթը սեփական հայեցողությամբ տնօրինելու իրավունքը, քանի դեռ դա չի հակասում օրենքին, այդ թվում՝ օրինական ուժի մեջ մտած դատական ակտին

6․ Օրենքի խախտմամբ, այդ թվում՝ նման արգելք սահմանող դատական կամ այլ ակտի պահանջների անտեսմամբ կրիպտորաժույթի օտարումը առ ոչինչ է։

7․ Կրիպտոարժույթի սեփականությունը և օտարումը գրանցվում է կրիպտոարժույթների շրջանառության ապահովման համակարգում։»։

**Հոդված 2․** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԱՆԿԱՆԽԻԿ ԳՈՐԾԱՌՆՈՒԹՅՈՒՆՆԵՐԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Անկանխիկ գործառնությունների մասին» 2022 թվականի հունվարի 18-ի ՀՕ-12-Ն օրենքը լրացնել հետևյալ բովանդակությամբ 6․1-րդ հոդվածով․

«**Հոդված 6․1․ Կրիպտոարժույթի ձեռքբերման վերաբերյալ անկախիկ ձևով գործարքների իրականացումը**

1․ Կրիպտորաժույթի օտարման կամ այլ հիմքով դրա նկատմամբ սեփականության ձեռքբերման դիմաց վճարումը և վճարման ստացումը իրականացվում է անկանխիկ եղանակով՝ անկախ վճարման ենթակա գումարի չափից։»։

**Հոդված 2․** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը։